
న్యూఢిల్లీ : రాష్ట్రపతి, మంత్రులతో సహా ఉన్నతాధికారులందరూ ఇకపై హిందీనే అధికంగా ఉపయోగించే అవకాశం కనిపిస్తోంది. దీనికి సంబంధించి ‘అధికార భాషపై పార్లమెంటరీ కమిటీ’ చేసిన సిఫారసులను రాష్ట్రపతి ప్రణబ్ ముఖర్జీ ఆమోదించారు. ఈ సిఫారసులను ప్రభుత్వం అమల్లోకి తెస్తే హిందీ చదవడం, రాయడం తెలిసిన రాష్ట్రపతి, మంత్రులు, ఇతర ఉన్నతాధికారులను అదే భాషలో ప్రసంగించాలని, ప్రకటనలు జారీ చేయాలని కోరే అవకాశం ఉంది. రాష్ట్రపతి ఆమోదం లభించిన ఇతర సిఫారసులు ఏమిటంటే ...భారతీయ విమానాల్లో మొదట హిందీలోనూ, ఆ తర్వాత ఇంగ్లిష్లోనూ ప్రకటనలు చేయాలి. విమానాల్లో చదవడానికి అందుబాటులో ఉండేవాటిలో సగం వరకు హిందీలోనే ఉండేలా జాగ్రత్తలు తీసుకోవాలి.  ఎయిరిండియా, పవన్హాన్స్ హెలికాప్టర్లలో అన్ని రకాల టిక్కెట్లపై హిందీని గరిష్ఠంగా వాడాలి. ఈ సిఫారసులను అమలు చేయాలని పౌర విమానయాన మంత్రిత్వ శాఖను ప్రభుత్వం కోరింది.

newdhilly : rashtrapati, mantrulatho sahaa unnataadhikaarulandaruu ikapai hindeene adhikamgaa upayoginche avakaasam kanipistondi. deeniki sambandhinchi ‘adhikara bhashapai parlamentary commity’ chesina siphaarasulanu rashtrapati pranab mukharji aamodinchaaru. ee siphaarasulanu prabhutvam amalloki teste hindi chadavadam, rayadam telisina rashtrapati, mantrulu, itara unnataadhikaarulanu adhe bhashalo prasanginchaalani, prakatanalu jaarii cheyalani kore avakaasam undi. rashtrapati aamodam labhinchina itara sifaarasulu emitante ...bhaarateeya vimaanaallo modata hindiiloonuu, aa tarvaata inglishloonuu prakatanalu cheyali. vimaanaallo chadavadaaniki andubaatulo undevaatilo sagam varaku hindiiloonee undela jaagrattalu teesukovali.  airindia, pownams helicapterlalo anni rakala tikketlapai hindeeni garishtamgaa vaadaali. ee siphaarasulanu amalu cheyalani poura vimaanayaana mantritva saakhanu prabhutvam korindi.